Ngjyra e kuqe

Ngjyra e kuqe është në skajin e valëve të gjata të spektrit të dukshëm të dritës, krahas të portokalltës dhe përballë vjollcës. Ajo ka një gjatësi valore prej përafërsisht 625–750 nanometrash. Ajo është ngjyrë primare në modelin e vlerave KGJK dhe një ngjyrë dytësore në modelin CMYK (prej ngjyrave purpure dhe të verdhë), si dhe ngjyrë komplementare e cijanit. 

Meqë e kuqja është ngjyra e gjakut, është lidhur përgjatë historisë me sakrificën, rrezikun, dhe trimërinë. Anketat moderne në Evropë dhe SHBA tregojnë që e kuqja është edhe ngjyra e lidhur më së shpeshti me nxehtësinë, aktivitetin, pasionin, seksualitetin, zemërimin, dashurinë, dhe lumturinë. Në Kinë, Indi dhe shtete tjera aziatike ajo është ngjyra që simbolizon lumturinë dhe fatin e mbarë.

Kategoria:Ngjyra